خصوصی سروس اور فیچرس
گوا میں ایس اے آئی20 چوٹی اجلاس میں نیلگو معیشت اور ذمہ دار اے آئی پر ترجیحات طے کی گئیں، ایس اے آئی کے درمیان تعاون اور معلومات ساجھا کرنے کی حوصلہ افزائی کی گئی
ایس اے آئی 20 گروپ حکمرانی نے مثبت تبدیلی لانے کے لئے تیار:گوا کے گورنر پی ایس سری دھرن پِلّائی
کیگجی سی مرمو نے نیلگو معیشت کی آڈیٹنگ میں سپریم آڈٹ اداروں کے اہم رول و بہتر حکمرانی اور جواب دہی کے لئے ایک ذمہ دار اے آئی پر زور دیا
جی 20شیرپا امیتابھ کانت نے حکمرانی اور جواب دہی کو مضبوط کرنے کے لئے ایس اے آئی 20 کے قیام کی ستائش کی
ہندوستان کی جی 20صدارت کے تحت سپریم آڈٹ انسٹی ٹیوشنز -20چوٹی اجلاس آج گوا میں شروع ہوا۔ہندوستان کے کمپٹرولر اینڈ آیٹر جنرل جناب گریش چندر مرمو نے ایس اے آئی 20 انگیجمنٹ گروپ کے صدر کے طورپر بات چیت کی قیادت کی۔
اپنے افتتاحی خطاب میں سی اے جی نے اس بات پر روشنی ڈالی کہ حکمرانی ،شفافیت اور جواب دہی کو یقینی بنانے اور نسل انسانی پر زیادہ سے زیادہ ان کے مثبت اثرات کو یقینی بنانے کے لئے نیلگو معیشت اور جواب دہ اے آئی کے آڈٹ میں سپریم آڈٹ اداروں کا اہم رول ہے۔ سی اے جی نے آگے کہا کہ حالانکہ نیلگو معیشت اور ذمہ دار اے آئی کا آڈٹ چیلنج سے بھرا ہوا ہے۔ان کی موجودگی کراس –کٹنگ فطرت ابھرتی ہوئی تکنیک اور استعمال کے ساتھ ملی ہوئی ہے۔ اس لئے معلومات کو ساجھا کرنے اور صلاحیت سازی کے لئے ایس اے آئی کے درمیان قریبی تعاون کی ضرورت ہے۔
استحکام، ترقی اور ابھرتی ہوئی ٹیکنالوجی کے رول کی اہمیت کو پہچانتے ہوئے انہوں نے بتایا کہ ایس اے آئی 20، ترجیح والے شعبے –’’نیلگو معیشت‘‘اور ’’ذمہ دار مصنوعی ذہانت‘‘نئے عہد کے مواقع اور تشویش کی نمائندگی کرتے ہیں اور یہ حقیقی تعاون کی ضرورت کو بھی اجاگر کرتے ہیں۔کیگ نے بتایا کہ عالمی تجربات اور پیش رفتوں کو سمجھنے کی کوشش میں اور یہ جاننے کے لئے کہ باہری اسٹیک ہولڈر ان شعبوں میں آڈٹ کے ابھرتے ہوئے رول کو اس طرح دیکھتے ہیں۔ انہوں نے سرکار اور نجی شعبے کے کئی ڈومین ماہرین کے ساتھ بات چیت کی اور بتایا کہ پچھلے کچھ مہینوں کے دوران ا ِن موضوعات پر سیمینار منعقد کئے گئے ہیں۔
نیلگو معیشت کی ترجیح والے شعبے کی پیچیدگی کے بارے میں سمجھاتے ہوئے سی اے جی نے کہا کہ جیسے جیسے نیلگو معیشت کو اولیت ملتی جائے گی، ویسے ہی اس کا آڈٹ ہوگا۔ سی اے جی نے اس بات پر بھی زور دیا کہ اس چیلنج کا سامنا کرتے ہوئے ایس اے آئی 20 کمیونٹی کو نئی ٹیکنالوجی، صلاحیت، اہلیت اور طریقہ کار تک رسائی میں تعاون دینے کو اولیت دینی چاہئے اور ایس اےآئی کو سرگرم طور سے چینلوں اور پلیٹ فارم کو غیر رسمی شکل دینی چاہئے، جس سے اس طرح کے تعاون میں مدد ملے گی۔
مصنوعی ذہانت کے امکانات اور خطرات کے بارے میں ذکر کرتے ہوئے سی اے جی نے اس بات پر زور دیا کہ یہ بہت ضروری ہے کہ پالیسی ساز اس ٹیکنالوجی کی صلاحیت کا ذمہ داری سے فائدہ اٹھانے کے لئے متوقع عمل کو نافذ کریں۔ سی اے جی نے اس بات پر بھی زور دیا کہ اے آئی حکمرانی نے اہم مقام حاصل کررہی ، اس لئے ایس اے آئی ممالک کو اے آئی پر مبنی حکمرانی نظام کے آڈٹ کے لئے اپنے آپ کو لازمی طور سے تیار کرنا چاہئے اور اس اے آئی ممالک کو اپنے اثرات بڑھانے کے لئے اپنی آڈٹ ٹیکنالوجی میں اے آئی کو اپنانے کے مواقع تلاش کرنے چاہئے۔
سی اے جی نے سائی انڈیا کے انٹرنیشنل سینٹر فار انوارنمنٹ آڈٹ اینڈ سسٹینیبل ڈیولپمنٹنے نیلگو معیشت میں اعلیٰ معیار کے مرکز قائم کرنے کا اعلان کرتے ہوئے کہا کہ یہ مرکز اِنٹوسائی کے لئے ایک منظور شدہ عالمی تربیتی خدمت ہوگی۔ انہوں نے کہا کہ نیلگو معیشت سے متعلق ایشوز کے آڈٹ کے بارے میں 32شرکاء کے ذریعے نمائندگی والے 7ایس اے آئی ممالک کے تجربے ساجھا کرنے کے تعلق سے منعقد ایک بین الاقوامی ویبی نار کے ساتھ اپریل 2023 میں فیصلہ لیا گیا تھا۔ سی اے جی نے اس بات پر بھی زور دیا کہ یہ وژن اعلیٰ معیاری مرکز بنانے کے بار ے میں ، جو نہ صرف تحقیقات کو بڑھا وا دیتا ہے، بلکہ اس اہم شعبے میں ایس اے آئی ممالک کے درمیان معلومات کو ساجھا کرنے اور صلاحیت سازی کے لئے ایک اہم محرک کی شکل میں بھی کام کرتا ہے۔
سی اے جی ، جناب مرمونے یہ بھی کہا کہ نیلگو معیشت اور جواب دہ مصنوعی ذہانت دو بنیادی ذخیرے مختلف سپریم آڈٹ اداروں اور نیلگو معیشت و مصنوعی ذہانت پر منعقد اجلاسوں کے پینلسٹوں کی زبردست حمایت اور تعاون کے نتیجے میں سامنے لائے جاسکے ہیں۔
جی 20شیرپا جناب امیتابھ کانت نے اپنے خطاب میں کہا کہ ایس اے آئی 20 کا قیام ایک انتہائی مثبت قدم ہے، کیونکہ اس نے ایس اے آئی اور سرکار کے درمیان ایک نیٹ ورک کی تعمیر کی ہے، تاکہ سرکار کو تال میل کرنے اور حکمت عملی تیار کرنے و حکمرانی میں شراکت داروں کی شکل میں کام کرنے کے لئے ایس اے آئی ممالک کو مواقع فراہم کرنے اور زیادہ شفافیت اور جواب دہی کی تعمیر کرنے میں مدد کی ہے۔
گوا کے گورنر جناب پی ایس سری دھرن پلّائی نے اپنے افتتاحی خطاب میں اس بات پر زور دیا کہ جی 20 کی نگرانی میں ایس اے آئی 20 گروپ سے حکمرانی کو مضبوط بنانے اور شہریوں کی زندگی پر مثبت اثر ڈالنے میں مرکزی کردار ادا کرنے کی امید ہے۔ ایس اے آئی کی کردار پر زور دیتے ہوئے انہوں نے کہا کہ اپنے متعلقہ ممالک میں ایس اے آئی جواب دہی اثرات اور حکمرانی میں استحکام کو یقینی بنانے والا اہم ستون ہے۔
ایس اے آئی 20 ممبر ملکوں، مہماں ایس اے آئی کے وفد کے سربراہوں ، مدعو ایس اے آئی ، بین الاقوامی اداروں اور ورکنگ گروپوں نے ایس اے آئی 20چوٹی اجلاس ، نیلگو معیشت اور جواب دہ مصنوعی ذہانت کے ترجیح والے شعبوں کے بارے میں اپنے عام بیان میں اپنے خیالات ساجھا کئے۔وفود نے اپنے عام بیان میں ترجیحی شعبوں کی لازمی مضبوطی پر اتفاق ظاہر کیا اور ایس اے آئی 20 انگیجمنٹ گروپ فورم کو کامیابی کے ساتھ آگے بڑھانے میں سائی انڈیا کی ستائش کرتے ہوئے ترجیح والے شعبوں کی لازمیت پر اتفاق ظاہر کیا۔ اس کے علاوہ انہوں نے ایس اے آئی ممبر ممالک کے اجتماع کے توسط سے دو ترجیحی شعبوں کے بارے میں اپنی معلومات اور تجربات کو ساجھا کرنے کا موقع فراہم کرنے کی بھی ستائش کی ۔ نمائندوں نے سائی انڈیا کی صدارت کے دوران اب تک کی ایس اے آئی 20 میٹنگوں میں ہوئی بات چیت کی اہمیت اور معنویت کی بھی ستائش کی۔
میٹنگ کے دوران ٹیکنالوجی کے شعبے کی باوقار شخصیتوں کے ذریعے جواب دہ مصنوعی ذہانت کے بارے میں معلومات مہیا کرائی گئی،جنہوں نے جواب دہ مصنوعی ذہانت جیسی ابھرتی ہوئی ٹیکنالوجی کے مختلف پہلوؤں پر اپنی بیس قیمت معلومات اور تجربے ساجھا کئے۔
ایس اے آئی 20 چوٹی اجلاس نے جی 20 ممبر ممالک کے تقریباً 85 قومی اور بین الاقوامی نمائندوں کی شراکت داری دیکھی گئی۔ ان ممالک کے نام یہ ہیں: آسٹریلیا، برازیل، کوریا، انڈونیشا، ہندوستان، روس، سعودی اور ترکیہ مہمان ایس اےآئی ممالک جیسے بنگلہ دیش، مصر ، ماریشش، نائیجیریا، عمان، اسپین اور متحدہ عرب امارات، مدعو ایس اے آئی ملک مراقش اور پولینڈ، بین الاقوامی ادارے یعنی یو ایس اے آئی ڈی اور عالمی بینک اور نگیجمنٹ گروپ یعنی تھنک 20 اور یوتھ 20۔